text: [{"text_idx": "#000000", "text": "Ta\u0301 tu\u0301 sessast og andar inn, kitlar i\u0301 nasagluggunum vi\u00f0 anganum av fj\u00f8ru, fri\u0301skari luft og feskum, f\u00f8royskum fiski. Solei\u00f0is er enn i\u0301 dag, eins og fyri hundra\u00f0 a\u0301rum si\u0301\u00f0ani ta\u0301 i\u00f0 tu\u0301 vitjar"}, {"text_idx": "#000001", "text": "Ti\u0301 ta\u0301 i\u00f0 tu\u0301 si\u0301\u00f0ani kagar u\u0301t gj\u00f8gnum ka\u0301mu sprossavindeyguni, s\u00e6rt tu\u0301 ein sl\u00e6tta vi\u00f0 flatum steinum koma undan kavi. Og krympar tu\u0301 eyguni saman, ho\u0301mar tu\u0301 tey fornu SANDAVA\u0301GSFO\u0301LKINI, har tey knossast at brei\u00f0a u\u0301t fisk. Klippfisk, sum u\u0301ti i\u0301 sto\u0301ru ver\u00f0 hev\u00f0i fingi\u00f0 stuttliga navni\u00f0 BACALAO."}, {"text_idx": "#000003", "text": "A\u0301 FISKASTYKKINUM er eitt sindur fyri \u00f8ll. Fiskur, gr\u00f8nt og heimabaka\u00f0 brey\u00f0. Alt er gj\u00f8rt fra\u0301 grundini og vi\u00f0 hjartanum. Umframt ta\u00f0 f\u00e6rt tu\u0301 hv\u00f8nn dag ny\u0301bryggja\u00f0 kaffi og te og heimabaka\u00f0ar kakur og dessertir.Alt, sum vit bor\u00f0rei\u00f0a vi\u00f0, tekur st\u00f8\u00f0i i\u0301 n\u00e6rumhv\u00f8rvinum. Ti\u0301, sum okkara forferdrar o\u0301tu \u2013 ti\u0301, i\u00f0 var fyri hond, og sum havi\u00f0 og hagin kundi bjo\u0301\u00f0a. Men lokala s\u00f8gan sp\u00e6lir eisini inn: Ta\u0301 Sandava\u0301gur fyri einari \u00f8ld si\u0301\u00f0ani gj\u00f8rdist fiskivinnubygd og utflutti klippfisk, sum si\u0301\u00f0ani bleiv tiltikin ra\u0301v\u00f8ra i\u0301 mi\u00f0alhavslondum. Okkara r\u00e6ttir eru sostatt ein 'fusio\u0301n' millum sta\u00f0bundi\u00f0 tilfeingi og altjo\u0301\u00f0a matmentan."}, {"text_idx": "#000005", "text": "Fingu sandava\u0301gsfo\u0301lk ny\u0301ggjan vinnuveg. Tey turka\u00f0u fisk, sum tey seldu til mi\u00f0alhavslondini. Hv\u00f8r u\u0301tro\u0301\u00f0rarba\u0301tur ella slupp, i\u00f0 fleyt, fo\u0301r stimandi inn og u\u0301t av va\u0301gni. Fiskurin var\u00f0 fyst vaska\u00f0ur og salta\u00f0ur og si\u0301\u00f0ani borin u\u0301t a\u0301 fiskastykki\u00f0 at turka.Og fiskastykki\u00f0 var la\u00f0a\u00f0 vi\u00f0 steinum, sn\u00f8gt sum baki\u00f0 a\u0301 skjaldb\u00f8ku, og gloppini millum steinarnar go\u0301vu go\u0301\u00f0an gjo\u0301stur. Brimi\u00f0, i\u00f0 brast inn i\u0301 gjo\u0301nna, bar saltan sjo\u0301ra\u0301ma vi\u00f0 s\u00e6r.Satt er, at uttan bygdarfo\u0301lk og framfy\u0301sin vinnuli\u0301vsfo\u0301lk, var eingin klippfiskur at u\u0301tflyta. Men ta\u00f0 vo\u0301ru fyrst og fremst hesar serligu umst\u00f8\u00f0urnar a\u0301 fiskastykkinum, i\u00f0 gj\u00f8rdu f\u00f8royskan klippfisk so v\u00e6l umto\u0301ktan og eftirspurdan u\u0301ti i\u0301 heimi.Og bygdarfo\u0301lki\u00f0 hev\u00f0i u\u0301r at gera. Menn, kvinnur, b\u00f8rn \u2013 \u00f8ll til arbei\u00f0is. Og summi teirra eru til enn. Vit fa\u0301a hv\u00f8nn morgun vitjan av fra\u0301s\u00f8gufro\u0301\u00f0u Estrid, i\u00f0 kemur av vana, ti\u0301 hon arbeiddi her a\u0301 yngri a\u0301rum. Og Jo\u0301annes, sum stoytti handan sto\u0301ra rey\u00f0a ma\u0301lingablettin mitt a\u0301 go\u0301lvinum. Og Da\u0301njal Petur, i\u00f0 minnist, ta\u0301 hann og onnur sandava\u0301gsfo\u0301lk fer\u00f0a\u00f0ust su\u00f0ur til Bilbao, og hvussu tey royndu at betala sponskum taxa-sjaf\u00f8rum vi\u00f0 f\u00f8royskum klippfiski.Vinnur koma og fara. Ho\u0301ast klippfiskur ikki ver\u00f0ur virka\u00f0ur til u\u0301ti a\u0301 Gjo\u0301gv longur, so er i\u0301 grundini li\u0301ti\u00f0 og einki broytt. Umhv\u00f8rvi\u00f0 og h\u00f8lini eru tey somu. Og um tu\u0301 gevur ti\u0301 g\u00e6tur, so hoyrir tu\u0301 enn s\u00f8guna onkusta\u00f0ni u\u0301r ru\u0301minum inni vi\u00f0 si\u0301\u00f0una av. Titandi fo\u0301tafet. Glintandi bu\u0301ny\u0301ti. Virksemi\u00f0 er her enn. Bygdarfo\u0301lki\u00f0 er her enn. Og ikki minst \u2013 fyrstafloks fiskur og anna\u00f0 gott til matna.Ju\u0301, FISKASTYKKI\u00d0 er her enn."}, {"text_idx": "#000007", "text": "Eru tit fleiri enn 8 gestir, og i\u0301 mesta lagi\u00f0 10 gestir, kunnu tit bi\u0301leggja bor\u00f0 a\u0301 +298 250600 ella fiskastykkid@fiskastykkid.fo"}]